เพิ่งไปมาเมื่อคืนวันปีใหม่ 2014 นี่เอง คนเยอะพอประมาณ มีแต่ชาวต่างชาติ จะมีคนไทยแค่ประมาณ 5 คนเอง

ร้านนี้มี 2 ชั้น ชั้น 8 และชั้นดาดฟ้า 
เพื่อนผมเคยไปวันปกติ ทางร้านก็จะบริการดีมาก ต้อนรับขับสู้ดีมาก นำเหล้ามาเออไม่เสียค่าเปิด
สิ่งที่เมื่อคืนวันปีใหม่ กลุ่มผมได้เจอคือ

ก่อนไปเพื่อนผมก็ได้โทรศัพท์ไปจองโต๊ะ แต่ทางร้านก็บอกว่าคืนนี้มีบุฟเฟต์หัวละ 900 บาท ถ้าไม่ทานบุฟเฟต์ก็เสียค่าเข้า 300 บาท แลกได้ 1 ดริงก์ แต่ไม่ได้แจ้งเรื่องเวลาว่าถ้าไม่บุฟเฟต์เข้าได้กี่โมง

พวกผมก็โอเค ตกลงกันว่าจะเสียค่าเข้า 300 ไปนั่งชิล ดูพลุ  ผมกับเพื่อนก็ไปถึงที่ร้านประมาณ 18:30 ทางร้านก็บอกว่า ตอนนี้เปิดให้เข้าไปแต่บุฟเฟต์ 900 บาท บัตร 300 ยังไม่ให้เข้า ให้เข้าได้ประมาณ 21:00 ผมกับเพื่อนก็เข้าใจร้านว่าคงอยากได้ลูกค้าบุฟเฟต์ก่อน ก็ได้แจ้งไว้ว่าจะกลับมาใหม่ รบกวนดูโต๊ะไว้ให้ด้วย

พอ 21:00 กลับไปใหม่ก็เปิดขายบัตร 300 บาท
1. ทางร้านขอคิดค่าเปิดขวด 1,000 บาทกับเหล้าที่เอามาเอง พวกผมเลยคิดว่าซื้อเบียร์กับทางร้านละกัน
2. พวกผมตั้งใจจะไปนั่งที่ดาดฟ้า ทางลุงที่อยู่หน้าร้านก็บอกว่าขึ้นไปหาพนักงานที่ดาดฟ้าได้เลย พวกผมเห็นโต๊ะว่างอยู่ 1 โต๊ะ แต่มีจานที่ใช้แล้ววางอยู่ ก็ได้สอบถามกับพนักงาน พนักงานก็บอกว่านั่งได้ ซักพักมีพนักงานอีกคน ดูเหมือนจะเป็นหัวหน้าตรงดาดฟ้าเดินมาบอกว่า "โต๊ะนี้มีลูกค้านั่งอยู่แล้วนะครับ รบกวนไปนั่งที่ชั้นล่าง" และก็เดินไปต่อว่าลูกน้องว่าปล่อยโต๊ะได้ไง  พวกผมก็บอกว่า ขอแค่เก้าอี้มานั่งก็ได้ พนักงานทอมคนเดิมก็บอกว่าเก้าอี้หมด (ทั้งๆที่ก็เห็นเก้าอี้ว่างหลายตัวตามโต๊ะ)  โอเคไม่เป็นไร พวกผมยืนเอาก็ได้

3. พอจะสั่งเบียร์เพิ่มกับพนักงานทอมคนเดิม ก็บอกว่าลูกค้าต้องลงไปซื้อเองชั้นล่าง เดี๋ยวพนักงานจะสับสนกับลูกค้าท่านอื่น !!! 

สรุปบัตรเข้า 300 บาทได้รับการบริการเยี่ยงลูกค้าชั้นต่ำทั้งๆที่พวกผมก็ไม่ได้มาขอที่นั่งฟรี เสียค่าเข้าแต่โต๊ะดาดฟ้าได้เผื่อไว้สำหรับพวกบุฟเฟต์เท่านั้น ถ้าทางร้านได้แจ้งไว้เป็นกฎตั้งแต่แรกก็จะเข้าใจ

พนักงานทอมไม่มีจิตใจบริการเลยครับ คอยดูแลแต่ลูกค้าบุฟเฟต์ แต่ไม่ได้ดูแลลูกค้าที่ซื้อบัตร 300 เลย

พอตอนจะกลับก็ได้คอมเพลนไว้นิดหน่อยกับพี่ที่เคาท์เตอร์ แต่ไม่จบ เพราะเพื่อนผมอารมณ์เสียละ เลยต้องรีบออก